S-78/2013

Mál þetta, sem dómtekið var 18. mars síðastliðinn, var höfðað með ákæru ríkissaksóknara, útgefinni 29. janúar síðastliðinn, á hendur Ö-kvk-þgf V-kvk-þgf G-kvk-þgf, Reykjavík, E-kvk-þgf Ó-kvk-þgf A-kvk-þgf, Kópavogi, G-kvk-þgf K-kvk-þgf S-kvk-þgf, Hafnarfirði og T-kvk-þgf R-kvk-þgf W-kvk-þgf, Mosfellsbæ, „fyrir líkamsárás og ólögmæta nauðung, með því að hafa aðfaranótt laugardagsins 14. janúar 2012 í íbúð að [...] í Mosfellsbæ, í sameiningu, veist að K sem var sofandi í einu herbergi íbúðarinnar þegar atlagan hófst. Ákærðu G-kvk-nf K-kvk-nf og T-kvk-nf R-kvk-nf slógu K ítrekað í andlitið og rökuðu af henni mest allt hárið með rafmagnsrakvél sem ákærða T-kvk-nf hafði meðferðis. Á sama tíma héldu, ákærða E-kvk-nf Ó-kvk-nf og A-kvk-nf V-kvk-nf, K fastri og slógu hana einnig í andlitið. Eftir árásina neyddu ákærðu K úr fötunum með því að hóta henni frekara ofbeldi og ákærða A-kvk-nf V-kvk-nf klæddi K úr öllum fötunum nema brjóstahaldara. Við þetta hlaut K glóðarauga á hægra auga og eymsli þar í kring, mar yfir gagnauganu vinstra megin, yfirborðsáverka í andliti og á baki auk þess sem kvarnaðist upp úr tönn og nánast allt hárið var rakað af henni.

Telst þetta varða við 217. gr. og 225. gr. almennra hegningarlaga nr. 19/1940.

Þess er krafist að ákærðu verði dæmdar til refsingar og greiðslu alls sakarkostnaðar.“

Með framhaldsákæru, útgefinni 26. febrúar síðastliðinn, var þess krafist að ákærðu yrðu dæmdar óskipt til að greiða brotaþola „skaðabætur að fjárhæð kr. 1.294.625 með vöxtum skv. 1. mgr. 8. gr. laga nr. 38/2008 um vexti og verðtryggingu, af fjárhæð 1.000.000 frá 14. janúar 2012 þar til mánuður er liðinn frá birtingu kröfunnar á hendur ákærðu en dráttarvaxta af allri fjárhæðinni frá þeim degi til greiðsludags.“

Ákærðu hafa fyrir dómi skýlaust játað að hafa framið brot það sem þeim er gefið að sök í ákærunni og er játning þeirra studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelldar fyrir brotið sem er réttilega fært til refsiákvæða í ákærunni.

Ákærða, A-kvk-nf V-kvk-nf, var dæmd í 8 mánaða fangelsi, skilorðsbundið til 2 ára, 12. október 2011 fyrir fíkniefnalagabrot. Ákærða hefur nú rofið skilorðið og verður dómurinn tekinn upp og dæmdur með þessu máli, sbr. 60. gr. almennra hegningarlaga. Refsing ákærðu verður ákveðin með hliðsjón af 77. gr. sömu laga og er hún hæfileg 12 mánaða fangelsi.

Ákærða, E-kvk-nf Ó-kvk-nf, var sektuð og svipt ökurétt í 1 ár 12. janúar 2011. Hún var aftur sektuð og svipt ökurétti í 4 ár 10. október sama ár. Aftur var hún sektuð og svipt ökurétti 19. janúar 2012. Hún var dæmd í 3 mánaða fangelsi 28. nóvember 2012 fyrir þjófnað og umferðarlagabrot. Refsing ákærðu nú verður ákveðin með hliðsjón af 77. og 78. gr. almennra hegningarlaga og er hún hæfileg 6 mánaða fangelsi.

Ákærða, G-kvk-nf K-kvk-nf, var sektuð fyrir minni háttar líkamsárás 2003. Á árunum 2004 til 2011 var hún fjórum sinnum sektuð fyrir umferðarlagabrot og 30. mars 2012 var hún sektuð fyrir fíkniefnalagabrot. Refsing hennar verður ákveðin með hliðsjón af 77. og 78. gr. almennra hegningarlaga og er hún hæfileg 6 mánaða fangelsi.

Ákærða, T-kvk-nf R-kvk-nf, var sektuð fyrir þjófnað 28. nóvember 2012. Refsing hennar verður ákveðin með hliðsjón af 78. gr. almennra hegningarlaga og er hún hæfileg 6 mánaða fangelsi.

Skilyrði eru til að fresta fullnustu refsinga ákærðu, annarra en ákærðu Ö-kvk-ef V-kvk-þf sem rauf skilorð eins og rakið var. Refsingar annarra ákærðu skulu bundnar skilorði eins og í dómsorði greinir.

Ákærðu hafa hafnað skaðabótakröfu brotaþola. Við málflutning kröfðust verjendur þeirra þess að henni yrði vísað frá dómi þar eð ekki hefðu verið skilyrði til að hafa kröfuna uppi í framhaldsákæru. Lögmaður brotaþola kom kröfunni á framfæri við lögreglu í janúar 2012 og uppfyllti krafan skilyrði 173. gr. laga nr. 88/2008. Þrátt fyrir það var krafan ekki gerð í ákærunni heldur í framhaldsákæru eins og rakið var. Samkvæmt 1. mgr. 153. gr. laga nr. 88/2008 getur ákærandi breytt eða aukið við ákæru með útgáfu framhaldsákæru til að leiðrétta augljósar villur eða ef upplýsingar, sem ekki lágu fyrir þegar ákæra var gefin út, gefa tilefni til. Þar eð krafan lá fyrir þegar ákæran var gefin út hefði ákæruvaldið átt að taka hana upp í ákæruna. Það var ekki gert og þar eð skilyrði til að gefa út framhaldsákæru vegna hennar voru ekki fyrir hendi er óhjákvæmilegt að vísa henni frá dómi. Þóknun réttargæslumanns brotaþola, að meðtöldum virðisaukaskatti, skal greidd úr ríkissjóði eins og í dómsorði greinir.

Ákærðu verða dæmdar til að greiða sakarkostnað og málsvarnarþóknun skipaðra verjanda sinna, að meðtöldum virðisaukaskatti, eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, A-kvk-nf V-kvk-nf G-kvk-nf, sæti fangelsi í 12 mánuði.

Ákærðu, E-kvk-nf Ó-kvk-nf A-kvk-nf, G-kvk-nf K-kvk-nf S-kvk-nf og T-kvk-nf R-kvk-nf W-kvk-nf, sæti, hver um sig, fangelsi í 6 mánuði, en fresta skal fullnustu refsinga þeirra þriggja og falli þær niður að liðnum 3 árum frá birtingu dómsins að telja, haldi ákærðu almennt skilorð 57. gr. almennra hegningarlaga nr. 19/1940.

Skaðabótakröfu K er vísað frá dómi.

Ákærða, A-kvk-nf V-kvk-nf, greiði 50.200 krónur í sakarkostnað og málsvarnarþóknun skipaðs verjanda síns, H-kk-ef E-kk-ef F-kk-ef hdl., 251.000 krónur.

Ákærða, E-kvk-nf Ó-kvk-nf A-kvk-nf, greiði málsvarnarþóknun skipaðs verjanda síns, I-kk-ef F-kk-ef Á-kk-ef hdl., 251.000 krónur.

Ákærða, G-kvk-nf K-kvk-nf S-kvk-nf, greiði málsvarnarþóknun skipaðs verjanda síns, R-kk-ef L-kk-ef Ó-kk-ef hdl., 251.000 krónur.

Ákærða, T-kvk-nf R-kvk-nf W-kvk-nf, greiði 62.750 krónur í sakarkostnað og málsvarnarþóknun skipaðs verjanda síns, G-kk-ef S-x-x R-kk-ef hdl., 251.000 krónur.

Þóknun réttargæslumanns brotaþola, H-kk-ef A-kk-ef B-kk-ef hrl., 125.500 krónur, skal greidd úr ríkissjóði.

A-kk-nf Í-kk-nf